open-index/open-wikipedia-markdown huggingface dataset:
Giuliano Nostini

**Giuliano Nostini** (3. lokakuuta 1912 – 16. elokuuta 1983) oli italialainen miekkailija. Hän kilpaili vuoden 1948 kesäolympialaisissa Lontoossa floretin yksilö- ja joukkuekilpailuissa saaden jälkimmäisessä hopeaa. Hän oli Renzo Nostinin veli.

## Lähteet
Dinamo Krasnogorsk

**Dinamo Krasnogorsk** () on venäläinen jääkiekkojoukkue Krasnogorskista, Moskovan alueelta. Seura pelaa maan toiseksi korkeimmalla sarjatasolla VHL-liigassa. Joukkue toimii KHL-seura Dinamo Moskovan farmijoukkueena.

Vuonna 2010 Tverin kaupunkiin perustettiin *HK Dinamo Tver*. Seuraavaksi kaudeksi joukkue siirtyi Balašihaan ja se otti käyttöön nimen *HK Dinamo Balašiha*. Dinamo voitti VHL-liigan mestaruuden kaudella 2016–2017, jonka jälkeen seuran toiminta kuitenkin lakkautettiin talousvaikeuksien vuoksi. 

Seuran toiminta käynnistettiin uudelleen nimellä *Dinamo Tver* vuonna 2019 ja joukkue liittyy kaudeksi 2019–2020 VHL-liigaan. Kaudeksi 2020–2021 joukkue muutti Tveristä Krasnogorskiin ja otti nimen *Dinamo Krasnogorsk*.

## Joukkue kaudella 2021–2022

### Joukkueenjohto
* **Päävalmentaja:** Andrei Pjatanov 
* **Apuvalmentaja:** Juri Panov 
* **Apuvalmentaja:** Sergei Petrenko 
* **Maalivahtivalmentaja:** Anton Zelenov 
* **Fysiikkavalmentaja:** Leonid Dmitritšenko 
* **Toimitusjohtaja:** Igor Akulinin 

## Aiheesta muualla
* Seuran kotisivut
André Bonin

**André Bonin** (10. maaliskuuta 1909 Granville – 7. syyskuuta 1998 Pariisi) oli ranskalainen miekkailija. Hän oli vuoden 1948 kesäolympialaisissa Lontoossa mukana voittamassa kultaa floretin joukkuekilpailussa.

## Lähteet
Kärsämösulkanen

**Kärsämösulkanen** (*Gillmeria pallidactyla*) on erittäin yleinen sulkaperhoslaji.

## Koko ja ulkonäkö
Kärsämösulkanen on verraten leveäsiipinen, kellanruskea sulkaperhonen, jonka kapeiden etusiipien etureunassa, lähellä kärkeä, on kolmiomainen valkoinen laikku. Lisäksi siiven keskiosassa ja takareunassa on sumeat, valkoiset laikut. Siiven etureuna on tummemman ruskea ulompaan valkoiseen laikkuun saakka. Takasiivet ovat tumman harmaanruskeat, samoin niiden reunaripset takimmaisen lohkon vaaleita ripsiä lukuun ottamatta. Pään etuosassa on selkeä, eteenpäin suuntautunut suomutupsu, jonka leveys vastaa silmän leveyttä. Lisäksi palpit ovat pitkät ja eteenpäin suuntautuneet. Tuntosarvet ovat harmaan ja kellertävän kirjavat ja noin puolet etusiiven pituudesta. Raajat ovat harmaanvalkoiset, ja takimmainen raajapari on jokseenkin yksivärinen. Takimmaisen raajaparin kaksi kannusparia ovat keskenään yhtä pitkät. Siipiväli on 23&ndash;27&nbsp;mm.

## Levinneisyys ja lentoaika
Kärsämösulkanen on levinneisyydeltään holarktinen laji, jota tavataan Euroopassa, Aasian pohjoisosissa sekä Pohjois-Amerikassa. Suomessa laji on erittäin yleinen ja sitä tavataan pohjoisinta Lappia myöten. Perhoset ovat lennossa kesäkuun loppupuoliskolta elokuulle.

## Elinympäristö ja elintavat
Kärsämösulkasta tavataan avoimilla, kuivilla, hiekkapohjaisilla paikoilla, tyypillisesti niityillä ja joutomailla. Perhoset lepäilevät päivisin kasvillisuuden joukossa, mutta lennähtävät häirittynä lyhyitä matkoja päivälläkin. Lento alkaa iltahämärässä ja perhosia tulee myös valolle. Toukat elävät ja talvehtivat ravintokasvin varren sisällä ja koteloituvat lehden alapinnalle.

## Ravintokasvi
Toukka elää eri kärsämölajeilla (*Achillea*) sekä pietaryrtillä (*Tanacetum vulgare*).

## Lähteet

## Aiheesta muualla
* Lepidoptera.pl
* Microlepidoptera.nl
Skaala (yritys)

**Skaala IFN Oy** (aiemmin Skaala Group Oy) on suomalainen, ikkunoita ja ovia valmistava yritys. 

Sen kotipaikka ja päätehdasalue sijaitsee Kauhavalla, Ylihärmässä. Skaalalla on myös tehtaat Alahärmässä sekä Vetelissä. Skaalan asiakkaita ovat rakennusliikkeet, talotehtaat, rautakaupat sekä yksityisasiakkaat. Skaala toimii Suomen lisäksi myös Pohjoismaissa.
Skaala on vuonna 1956 perustettu suomalainen ikkuna-, ovi- ja lasiratkaisuihin erikoistunut toimija, joka kuuluu alan suurimpiin yrityksiin Pohjoismaissa. Skaala-konsernin liikevaihto vuonna 2022 oli n. 62,5 miljoonaa euroa ja konserni työllisti noin 350 työntekijää.   

Vuodesta 2017 alkaen Skaala on ollut osa itävaltalaista ikkunajättiä,IFN Holdingia.
## Historia
Ylihärmäläinen Otto Hautanen perusti vuonna 1956 paikallisen, puusepäntuotteita valmistavan yrityksen. Tuotevalikoimaan kuului aluksi muun muassa puutarhakalusteita ja silityslautoja.

1980-luvulla otettiin suuria harppauksia muun muassa tuotannon automatisoinnin, myynnin ja tuotemallistojen osalta. Oma eristyslasitehdas otettiin käyttöön. Tuolloin yrityksen toiminta laajeni valtakunnalliseksi ja yritys nousi keskisuurten ikkunavalmistajien joukkoon. 1990-luvulla tuotannon kasvu jatkui ja yritys vahvisti asemaansa alan suurempien keskikokoisten valmistajien joukossa.Tuotanto ja tuotannonohjaus kokivat useita muutoksia ja modernisointeja. Skaala-tuotemerkki otettiin käyttöön 1994.

Uudella vuosituhannella Skaalan kasvu jatkui ja se nousi alan suurimpien valmistajien joukkoon Pohjoismaissa. 2010-luvulla kansainvälisen toiminnan osuus kasvoi entisestään. Vuonna 2017 enemmistöosuus Skaalasta myytiin itävaltalaiselle IFN Holding AGlle ja sen seurauksena 1.12.2018 Skaala muutti yhtiörakennettaan ja nimeään. Suomessa Skaala toimii jatkossa Skaala IFN Oy:nä. Vuoden 2023 alussa Skaalan omistajuus siirtyi 100% IFN Holding AGlle. 

## Liiketoiminta
Skaala valmistaa ikkunoita ja ovia kotimaahan sekä vientiin. Tuotevalikoimaan kuuluvat sisään ja ulospäin aukeavat sekä kiinteät ikkunat sekä ulko-, parveke- ja lasiliukuovet

Skaalan mallistosta löytyy jokaiseen kotiin sopivat, hyvin lämpöä ja ääntä eristävät ikkunat. Tuotteet valmistetaan mittatilaustyönä asiakkaan tarpeiden mukaan. Skaalan ikkunat  ja ovet ovat täydellisiä Pohjoisen kylmiin olosuhteisiin erinomaisen lämmöneristävyytensä vuoksi. Erilaiset mallistot varmistavat sen, että  erilaisiin arkkitehtuurisiin tyyleihin sopiva ovi löytyy.

Skaala on panostanut tuotekehitykseen ja palkittu useasti energiatehokkaista tuotteistaan. Suomen Rakennusinsinöörien liitto palkitsi Skaalan matalaenergiaikkunat ja MERA - matalaenergiakerrostalo -projektin. TM Rakennusmaailma palkitsi nelilasiset Skaala Alfa-ikkunat testivoittajana. Innosuomi palkitsti Skaala FrostFree huurtumattomat energiaikkunat vuonna 2011.

Skaalan tuotantotilat ovat alan moderneimmat ja oma lasinjalostuslinjasto valmistaa monipuoliset lasitusratkaisut erilaisiin tarpeisiin. Tuotannon mittarina käytetään mm. toimitusvarmuutta, joka on alan huippua – vuonna 2023 tuotannon ajantasaisuus 99%

## Lähteet

## Aiheesta muualla
*http://www.skaala.com/
Sandra Wagner-Sachse

**Sandra Wagner-Sachse** (s. 9. syyskuuta 1969) oli saksalainen jousiampuja. Hän sai vuoden 1996 kesäolympialaisissa Atlantassa joukkuekilpailussa hopeaa ja sijoittui yksilökilpailussa 34. sijalle. Vuoden 2000 kesäolympialaisissa Sydneyssä hän sai joukkueen kanssa pronssia ja sijoittui yksilönä 54. sijalle.

## Lähteet
Jorma Halonen

**Jorma Antero Halonen** (s. 1948) toimi vuosina 2005–2008 ruotsalaisen AB Volvo -konsernin varapääjohtajana. Hän jäi eläkkeelle huhtikuun alusta 2008. Aikaisemmin hän toimi Volvo Lastvagnar -yhtiön toimitusjohtajana ja tätä ennen muun muassa Scaniassa ja Philipsissä.

## Lähteet
*
Nina Savina

**Nina Vasiljevna Savina** (; 29. syyskuuta 1915 Pietari – 1965) oli Neuvostoliittoa edustanut ratameloja. Hän kilpaili Helsingin kesäolympialaisissa 1952 ja saavutti pronssia 500 metrin kajakkiyksikössä.

## Lähteet

## Aiheesta muualla
Neuvostoliiton arktiset puolustajat suuressa isänmaallisessa sodassa

**Neuvostoliiton arktiset puolustajat suuressa isänmaallisessa sodassa** () tai yksinkertaisesti **Aljoša** () on sotamuistomerkki Murmanskin kaupungissa Murmanskin alueella Venäjällä. Muistomerkki on rakennettu neuvostosotilaille, -merimiehille ja -lentäjille, jotka taistelivat toisessa maailmansodassa eli niin kutsutussa suuressa isänmaallisessa sodassa.

Veistos on 35,5 metriä korkea, joka tekee siitä Venäjän toiseksi suurimman patsaan. Venäjän suurin patsas on *[[Äiti synnyinmaa]]* Volgogradissa. Veistoksen edessä on ikuinen liekki. Veistoksen rakentaminen aloitettiin vuonna 1969, ja se valmistui vuonna 1974.

## Tietoa patsaasta

* Veistoksen suunnitteli neuvostoliittolainen arkkitehti I. A. Pokrovsky ja veisti I. D. Brodsky.
* Veistos painaa noin 5&nbsp;000 tonnia.
* Veistos on valmistettu betonista.
* Veistos esittää neuvostosotilasta.

## Lähteet

## Aiheesta muualla
Wilhelm Carstens

**Wilhelm Emil Carstens** (29. tammikuuta 1869 Hampuri – 12. helmikuuta 1941 Hampuri) oli saksalainen soutaja. Hän kilpaili vuoden 1900 kesäolympialaisissa Pariisissa ja oli siellä mukana saamassa pronssia perämiehellisessä nelikossa.

## Lähteet
Victor Sonnemans

**Victor Jean Marie Sonnemans** (25. lokakuuta 1874 Bryssel – 3. lokakuuta 1962 Schaerbeek) oli belgialainen vesipalloilija. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.

## Lähteet
Peter Kemp

**Peter Kemp** (8. huhtikuuta 1877 – 9. kesäkuuta 1965) oli brittiläinen vesipalloilija ja uimari. Hän kuului vuoden 1900 kesäolympialaisissa Pariisissa kultaa vesipallossa voittaneeseen joukkueeseen ja sai lisäksi pronssia 200 metrin esteuinnissa ajalla 2.47,4.

## Lähteet
Attila Sudár

**Attila Sudár** (s. 11. huhtikuuta 1954 Budapest) on unkarilainen entinen vesipalloilija. Seurajoukkueurallaan hän edusti Orvosegyetem Sport Clubia. Sudár voitti maajoukkueessa kultaa vuoden 1976 kesäolympialaisissa Montrealissa ja sai lisäksi pronssia vuoden 1980 kesäolympialaisissa Moskovassa.

## Lähteet
Cornelia Pfohl

**Cornelia Pfohl** (s. 23. heinäkuuta 1971) on saksalainen entinen jousiampuja. Hän kilpaili neljissä perättäisissä kesäolympialaisissa vuosina 1992–2004. Vuoden 1996 kesäolympialaisissa Atlantassa hän sai joukkuekilpailussa hopeaa ja vuoden 2000 kesäolympialaisissa Sydneyssä pronssia.

## Lähteet
Umberto Panerai

**Umberto Panerai** (s. 13. maaliskuuta 1953 Firenze) on italialainen entinen vesipalloilija, joka sai joukkueensa kanssa hopeaa vuoden 1976 kesäolympialaisissa Montrealissa. Hän osallistui myös vuoden 1980 kesäolympialaisiin Moskovassa ja sijoittui siellä joukkueineen kahdeksanneksi.

## Lähteet
Krasnyi Oktjabr

**Krasnyi Oktjabr** (, ) on lokakuun vallankumouksesta käytetty nimi. Sen mukaan on nimetty useita paikkoja Venäjällä, Ukrainalla, Valko-Venäjällä ja Kirgisiassa.

## Yrityksiä

* Krasnyi Oktjabr, terästehdas Volgogradissa
* Krasnyi Oktjabr, makeistehdas Moskovassa.
* Krasnyi Oktjabr, flyygeli- ja pianotehdas Pietarissa.

## Urheilu

* BK Krasnyi Oktjabr, koripalloseura

## Fiktio

* Tom Clancy: *[[Punaisen lokakuun metsästys (kirja)|Punaisen lokakuun metsästys]]*
Roldano Simeoni

**Roldano Simeoni** (s. 21. joulukuuta 1948 Civitavecchia) on italialainen entinen vesipalloilija. Hän sai joukkueineen hopeaa vuoden 1976 kesäolympialaisissa Montrealissa. Lisäksi hän kuului joukkueisiin, jotka sijoittuivat vuoden 1972 kesäolympialaisissa Münchenissä kuudenneksi ja vuoden 1980 kesäolympialaisissa Moskovassa kahdeksanneksi.

## Lähteet
Alberto Alberani

**Alberto Alberani Samaritani** (s. 22. toukokuuta 1947 Firenze) on italialainen entinen vesipalloilija. Hän sai joukkueineen hopeaa vuoden 1976 kesäolympialaisissa Montrealissa. Lisäksi hän kuului joukkueisiin, jotka sijoittuivat kesäolympialaisissa 1968 neljänneksi, kesäolympialaisissa 1972 kuudenneksi ja kesäolympialaisissa 1980 kahdeksanneksi.

## Lähteet
Félix Bilbao y Ugarriza

**Félix Bilbao y Ugarriza** (18. toukokuuta 1873 – 18. marraskuuta 1943) oli espanjalainen roomalaiskatolinen piispa. Hänet vihittiin papiksi 12. kesäkuuta 1897 ja nimitettiin Tortosan hiippakunnan vihkipiispaksi sekä Zaraïn titulaaripiispaksi 23. huhtikuuta 1924. Piispaksi vihkiminen seurasi 27. joulukuuta. Pääkonsekraattorina toimi Prudencio Melo y Alcalde, jota avustivat Julián de Diego y García Alcolea ja Narciso de Esténaga y Echevarría.

Bilbao y Ugarriza sai 14. joulukuuta 1925 nimityksen Tortosan piispaksi, jona hän toimi, kunnes kuoli 70-vuotiaana.

## Lähteet
August Krook

**Johan Karl August Krook** (19. toukokuuta 1860 Novgorod – 20. syyskuuta 1935 Turku) oli suomalainen arkkitehti.

August Krookin vanhemmat olivat kenraalimajuri Bengt Joakim Krook ja Carolina Matilda Edelsköld. Venäjällä syntynyt August Krook valmistui arkkitehdiksi Stuttgartissa vuonna 1886. Toimittuaan ensin teknisenä johtajana helsinkiläisessä valimossa, hän aloitti arkkitehdin uransa Porissa, jossa hänellä oli oma toimisto vuosina 1893–1895. Tämän jälkeen Krook toimi Tampereen kaupunginarkkitehtina 1896–1897. Hänellä oli myös arkkitehtitoimisto Tampereella yhdessä Valter Thomén kanssa. Vuodet 1910–1911 hän toimi Turun kaupunginarkkitehtina, jonka jälkeen Krook perusti kaupunkiin oman arkkitehtitoimiston.

August Krook on parhaiten tunnettu jugendtyylisistä rakennuksistaan. Turussa ja Porissa hänen suunnittelemiaan rakennuksia on vielä jäljellä useampia, Tampereella lähes kaikki on sen sijaan purettu.

Krookin tunnetuimpia töitä ovat Turun synagoga (yhdessä J. Eskil Hinderssonin kanssa), Porin puuvillatehdas sekä Ruotsalainen yhteiskoulu Tampereella. Hänen päätyönään pidetään Porin kaupungintalona nykyään toimivaa uusrenessanssityylistä Junneliuksen palatsia.

## Merkittävimpiä töitä

**Pori**
*Junneliuksen palatsi (1895)
*Porin puuvillatehdas (1898–1902)
*Keski-Porin kirkon sisämaalaukset (1898)
*Svensbergin ukkokoti (1900)
**Tampere**
*Svenska samskolan i Tammerfors (1902)
*J. Blomin tukku- ja vähittäiskauppahuone (1904, purettu 1950)
*Kauppaseuran talo (1905, purettu 1956)
*Hämeenkatu 18 / Kauppakatu 3 (1907–1909)
**Turku**
*Turun synagoga (1912)
*Turun hautausmaan juutalaisen osan siunauskappeli (1932)
*Äffärscentrumin talo (Kauppakeskus Forum) (1921/1926)
**Salo**
*G.Nordlinin elokuvateatteri
**Hanko**
*Hangon kaljatehdas
**Vaasa**
*Höyrypanimo
**Lahti**
*Splinttitehdasrakennus

## Lähteet
*Uppslagsverket Finland/August Krook

### Viitteet
João Sassetti

**João Vicente de Freitas Branco Sassetti** (22. tammikuuta 1892 – 28. toukokuuta 1946) oli portugalilainen miekkailija. Hän kuului pronssia kalvassa saaneeseen joukkueeseen vuoden 1928 kesäolympialaisissa Amsterdamissa. Hän kilpaili myös kesäolympialaisissa 1920 Antwerpenissä ja kesäolympialaisissa 1936 Berliinissä.

## Lähteet
Heinz Kaufmann

**Heinz Kaufmann** (20. syyskuuta 1913 – 31. elokuuta 1997) oli saksalainen soutaja. Hän kilpaili vuoden 1936 kesäolympialaisissa Berliinissä ja oli siellä mukana saamassa pronssia kahdeksikossa.

## Lähteet
Birger Cederin

**Gustaf Birger Hjalmarsson Cederin** (20. huhtikuuta 1895 Höreda – 22. maaliskuuta 1942 Tukholma) oli ruotsalainen miekkailija. Hän kilpaili vuoden 1936 kesäolympialaisissa Berliinissä ja oli siellä mukana saamassa hopeaa kalvan joukkuekilpailussa.

## Lähteet
Hans Drakenberg

**Hans Drakenberg** (4. helmikuuta 1901 Tukholma – 1. marraskuuta 1982 Malmö) oli ruotsalainen miekkailija. Hän kilpaili vuoden 1936 kesäolympialaisissa Berliinissä ja oli mukana saamassa hopeaa kalvan joukkuekilpailussa. Lisäksi hän sijoittui neljänneksi sen yksilökilpailussa.

## Lähteet
Mitsubishi Ki-46

**Mitsubishi Ki-46** (Liittoutuneiden koodinimi *Dinah*) oli Mitsubishin valmistama keisarillisen Japanin armeijan ilmavoimien kaksimoottorinen lentokone toisessa maailmansodassa.

Koneesta oli neljä eri versiota (I-IV) ja käytettiin pääasiassa lentotiedusteluun yläkorkeuksissa. *Dinahin* lakikorkeus oli yli 10&nbsp;500 metriä. Koneessa oli Mitsubishin kaksirivisiä 14-sylinterisiä tähtimoottoreita. Tyynenmeren sodan alkuvaiheissa liittoutuneiden sotilaskoneiden oli vaikeata tavoittaa, 605&nbsp;km/h huippunopeuteen yltänyttä *Dinahia*, mutta myöhemmin tämänkin konetyypin tappioluvut kasvoivat. Tiedustelukoneen aseistuksena oli vain yksi taakse vapaasti ampuva kevyt 7,9&nbsp;mm konekivääri.

Myöhemmät kehitysversiot osallistuivat sotaan myös raskaina torjuntahävittäjinä. Konetyyppiin III lisättiin eteenpäin ampuvan 20 millimetrin kahden tykin ohella *[[Schräge Musik]]* -järjestelmä. Viimeisimmät versiot kykenivät saavuttamaan 630&nbsp;km/h huippunopeuden. Viimeisin torjuntakäyttöön otettu versio III Kai kärsi kuitenkin heikentyneestä nousukyvystä eikä saavuttanut varteenotettavaa taistelumenestystä. Versioon IV piti saada vieläkin voimakkaammat moottorit, mutta se jäi kuitenkin kehitysasteelle sodan päättyessä.

## Tekniset tiedot

## Lähteet
*Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos Amber Books, 1999 (s.245-247) 
*Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England) s. 210  

### Viitteet

## Aiheesta muualla
*https://www.militaryfactory.com/aircraft/detail.asp?aircraft_id=627
*http://www.historyofwar.org/articles/weapons_mitsubishi_ki-46.html
*http://www.airvectors.net/avki46.html
*http://forum.worldofwarplanes.com/index.php?/topic/1628-mitsubishi-ki-46-dinah/
*https://shortfinals.wordpress.com/2013/11/01/mitsubishi-ki-46-iii-dinah-pride-of-the-imperial-japanese-army-air-force-wanted-by-the-luftwaffe/
Kevin Ahearn

**Kevin Joseph Ahearn** (s. 20. kesäkuuta 1948 Milton, Massachusetts) on yhdysvaltalainen entinen jääkiekkoilija. Hän kilpaili vuoden 1972 talviolympialaisissa Sapporossa ja kuului siellä hopeaa saaneeseen joukkueeseen.

## Lähteet

## Aiheesta muualla
* The Internet Hockey Database: Kevin Ahearn
Lavotškin La-11

**Lavotškin La-11** (, Nato-koodi *Fang*) on neuvostoliittolainen toisen maailmansodan jälkeinen potkurilla ja mäntämoottorilla varustettu hävittäjäkone. Konetyyppi käytti 1&nbsp;870 hevosvoiman Švetsov AŠ-82 FNV −tähtimoottoria. La-11:n siivet ja moottori olivat samat kuin La-9:ssa. Tykkiaseistuksena koneessa oli kolme 23&nbsp;mm tykkiä, yksi vähemmän kuin La-9:ssä. Tykkiaseistus oli tyypiltään Nudelmann-Suranov NS-23 tai Nudelmann-Rikhter NR-23.

Koneen ensilento tehtiin toukokuussa 1947. Tuotanto lopetettiin vuonna 1951, jolloin noin 1&nbsp;200 lentokonetta oli valmistunut. Konetyyppi osallistui myös Korean sotaan.

Konetyypin päätehtävä oli saattaa raskaita pommikoneita. Siivenkärkiin voitiin liittää lisäpolttoainesäiliöt, pidentämään lentoaikaa sekä toimintamatkaa. La-11 oli yksi aikakautensa viimeisistä potkurihävittäjistä, ja sen käytännöllinen lakikorkeus oli 10&nbsp;250 metriä, huippunopeus 674&nbsp;km/h ja toimintamatka 750&nbsp;km. Lisäpolttoainesäiliöin varusteltuna toimintamatka piteni noin 2&nbsp;500 kilometriin.

## Lähteet
*

### Viitteet

## Aiheesta muualla
*http://www.aviastar.org/air/russia/la-11.php 
*http://www.airpages.ru/eng/ru/la11.shtml
Michel Duchaussoy

**Michel Duchaussoy** (29. marraskuuta 1938 Valenciennes, Ranska – 13. maaliskuuta 2012) oli ranskalainen näyttelijä. Hän näytteli yli sadassa elokuvassa, monissa televisiotuotannoissa ja myös teatterissa.

Duchaussoy opiskeli Lillessä ja sen jälkeen konservatoriossa Pariisissa. Hän oli kiinnitettynä Comédie-Françaiseen 1964–1984.

Duchaussoyn ensimmäinen elokuvarooli oli vuonna 1962 yhdysvaltalaisessa sotaelokuvassa *[[Atlantin valli murtuu]]*, jossa hänellä oli pieni sivurooli. Televisiossa hän esiintyi ensimmäisen kerran 1965 ranskalaisessa televisioversiossa *[[David Copperfield (romaani)|David Copperfield]]ista*. Läpimurtonsa hän teki 1969, jolloin hän näyttelijä pääosaa Charlesia Claude Chabrolin trillerissä *[[Tämän miehen on kuoltava]]*. 

Duchaussoy oli ehdokkaana ranskalaisen César-palkinnon saajaksi 1991 sarjassa paras miessivuosa roolistaan Louis Mallen ohjaamassa elokuvassa *[[Milou toukokuussa]]* (1990).

## Lähteet
Reginald Rodrigues

**Reginald N. Rodrigues** (1922 – 15. elokuuta 1995) oli intialainen maahockeypelaaja. Hän kilpaili vuoden 1948 kesäolympialaisissa Lontoossa ja kuului siellä kultaa voittaneeseen joukkueeseen.

## Lähteet
André Boerstra

**Andries Cornelis Dirk ”André” Boerstra** (11. joulukuuta 1924 Bandung, Alankomaiden Itä-Intia – 1. elokuuta 2001 Rijswijk tai 17. maaliskuuta 2016) oli alankomaalainen maahockeypelaaja. Hän saavutti joukkueineen olympiapronssia Lontoossa 1948 ja olympiahopeaa Helsingissä 1952.

## Lähteet
Han Drijver

**Johan Frederik ”Han” Drijver** (11. maaliskuuta 1927 Eindhoven – 10. lokakuuta 1986 Vlaardingen) oli alankomaalainen maahockeypelaaja. Hän sai joukkueineen olympiapronssia Lontoossa 1948 ja olympiahopeaa Helsingissä 1952.

## Lähteet
Edwin Mills

**Edwin Archer Mills** (17. toukokuuta 1878 – 12. marraskuuta 1946) oli brittiläinen köydenvetäjä. Hän kuului kultaa voittaneisiin joukkueisiin vuoden 1908 kesäolympialaisissa Lontoossa ja vuoden 1920 kesäolympialaisissa Antwerpenissä. Lisäksi hän sai joukkueineen hopeaa vuoden 1912 kesäolympialaisissa Tukholmassa. Hän oli varsinaiselta ammatiltaan poliisi.

## Lähteet
Korsoteoria

**Korsoteoria** () on Antti Heikki Pesosen ohjaama lyhytelokuva vuodelta 2012. Sen pääosaa esittää Armi Toivanen. Elokuva on voittanut Tampereen elokuvajuhlilla 2012 Risto Jarva -palkinnon, kotimaisen kilpailun erikoispalkinnon ja nuorisotuomariston kunniamaininnan. Se palkittiin huhtikuussa 2012 Saksassa Sehsüchten lyhytelokuvafestivaaleilla parhaan elokuvan ja parhaan näyttelijän (Armi Toivanen) palkinnoilla.  Elokuva jäi näyttelijä Asko Sahlmanin viimeiseksi elokuvatyöksi.

## Lähteet

## Aiheesta muualla
*Korsoteorian traileri
Dos-à-dos

**Dos-à-dos** () on hevosajoneuvotyyppi sekä varhainen henkilöauton korimalli. Istuimet oli sijoitettu nimen mukaisesti selätysten. Hevosvaunut olivat yhden hevosen vetämät. Englanninkielisissä maissa vaunutyyppiä kutsutaan nimellä *dogcart* (”koiravaunu”), sillä sen taimmaisen istuimen voi kääntää alas, jolloin sen tilalle tuli kuljetuskehikko koiraa varten.

Varhaisissa henkilöautoissa istumapaikkoja oli tyypillisesti neljä, eli kahdelle henkilölle kummassakin penkkirivissä. 1900-luvun alun jälkeen korityyppi harvinaistui. Se oli kuitenkin käytössä vuosina 1956–1958 valmistetussa Zündapp Janus -kääpiöautossa tilan säästämiseksi.

## Dos-à-dos -autoja


Tiedosto:110 ans de l'automobile au Grand Palais - Hurtu dos-à-dos - 1896 - 006.jpg|Hurtu Dos-à-dos -auto vuodelta 1896.
Tiedosto:1900 American Electric Dos-A-Dos.jpg|American Electric Dos-à-dos vuodelta 1900.
Tiedosto:1956 Zündapp Janus 250.jpg|Zündapp Janus vuodelta 1956.


## Katso myös
* Vis-à-vis

## Lähteet
Alphonse Ducatillon

**Alphonse Ducatillon** oli belgialainen köydenvetäjä. Hän kilpaili vuoden 1920 kesäolympialaisissa Antwerpenissä ja sai siellä joukkueineen pronssia.

## Lähteet
Rémy Maertens

**Raymond Rémy Maertens** oli belgialainen köydenvetäjä. Hän kilpaili vuoden 1920 kesäolympialaisissa Antwerpenissä ja sai siellä joukkueineen pronssia.

## Lähteet
Chinadorai Deshmutu

**Chinadorai Deshmutu** (26. lokakuuta 1932 – ?) oli intialainen maahockeypelaaja. Hän kilpaili vuoden 1952 kesäolympialaisissa Helsingissä ja voitti joukkueineen kultaa.

## Lähteet
Grahanandan Singh

**Grahanandan Nandy Singh** (18. helmikuuta 1926 Lyallpur, Punjab – 7. joulukuuta 2014 New Delhi) oli intialainen maahockeypelaaja. Hän voitti joukkueineen kultaa sekä vuoden 1948 kesäolympialaisissa Lontoossa että vuoden 1952 kesäolympialaisissa Helsingissä.

## Lähteet
Voiturette

**Voiturette** oli autoilun alkuaikoina pikkuautoista käytetty nimitys. Nimi on ranskaa ja tarkoittaa sananmukaisesti *pientä vaunua*. Termin otti ensimmäisenä käyttöön Léon Bollée, joka käytti sitä kolmipyöräisestä ajoneuvostaan. Pian lehdistö sekä muut autonvalmistajat laajensivat nimen koskemaan kaikkia pieniä autoja.

Vuoteen 1925 asti kilpa-autoilussa oli virallinen voiturette-luokka.

## Lähteet
Kenton Duty

**Kenton Duty** (s. 12. toukokuuta 1995 Plano, Texas) on yhdysvaltalainen näyttelijä ja laulaja. Hän on parhaiten tunnettu vierailevan näyttelijän roolistaan "nuorena Jacobina" ABC-televisioyhtiön draamasarjan *[[Lost]]* viimeiseltä esityskaudelta ja eurooppalaisen vaihto-opiskelijan Gunther Hessenhefferin roolista Disney Channelin komediasarjassa *[[Shake It Up]]*.

## Lähteet

## Aiheesta muualla
*
Smith Streeter

**Smith O. Streeter** (1. heinäkuuta 1851 Kanada – 1931 Thawville, Illinois, Yhdysvallat) oli roquenpelaaja. Hän kilpaili vuoden 1904 kesäolympialaisissa Saint Louisissa ja sai siellä hopeaa.

Kanadalaissyntyisellä Streeterillä oli Yhdysvaltain kansalaisuus vuodesta 1865. Hän muutti vuonna 1884 Thawvillen kylään Illinoisiin, jossa hänellä oli suuri maatila. Hän lahjoitti myöhemmin maan, jolle Thawvillen kongregationalistikirkko rakennettiin.

## Lähteet
Antti Heikki Pesonen

**Antti Heikki Pesonen** (s. 1. maaliskuuta 1982, Vantaa) on suomalainen elokuvaohjaaja ja käsikirjoittaja, joka on tunnettu erityisesti elokuva- ja televisiotöistään. Pesonen on saanut tunnustusta niin lyhytelokuvistaan, pitkistä elokuvistaan kuin televisiosarjoistaan. Hänet on palkittu Jussi-palkinnolla ja Risto Jarva -palkinnolla. 

### Varhainen elämä ja koulutus
Pesonen syntyi Vantaalla ja kasvoi lähiössä. Hän valmistui elokuvaohjaajaksi Aalto-yliopiston taiteiden ja suunnittelun korkeakoulusta loppuvuonna 2012.

### Ura lyhytelokuvien parissa
Pesosen uran alkuvaiheet keskittyivät lyhytelokuviin. Hänen lyhytelokuvansa *[[Korsoteoria]]* (2012) oli merkittävä virstanpylväs hänen urallaan.  Se voitti useita palkintoja, mukaan lukien parhaan lyhytelokuvan palkinnon muun muassa **Filmschoolfest München** -festivaalilla, **Sehsüchte**-lyhytelokuvafestivaaleilla  ja yleisöpalkinnon **Premier Plans** -festivaalilla Ranskassa. Elokuvan käsikirjoitus sai myös tunnustusta, ja se palkittiin parhaasta käsikirjoituksesta **Poitiers 35es Rencontres Henri Langlois** -elokuvafestivaaleilla. *Korsoteoria* toi Pesoselle lisäksi **Risto Jarva -palkinnon** Tampereen elokuvajuhlilla. Vuonna 2012 Pesonen sai ensimmäisenä suomalaisena elokuvantekijänä pääpalkinnon **Nordic Talents** -elokuvaideoiden esittelytapahtumassa, joka on yksi pohjoismaisten uransa alussa olevien elokuvantekijöiden tärkeimmistä kohtaamispaikoista.

### Pitkät elokuvat ja televisiotyöt
Pesosen ensimmäinen pitkä elokuva *Päin seinää* sai ensi-iltansa joulukuussa 2014. Elokuvassa käsitellään nuoren äidin ja tämän tyttären kasvutarinaa ja kamppailua elämässään. Elokuvan käsikirjoitus palkittiin **Jussi-palkinnolla** parhaana käsikirjoituksena vuonna 2015. Elokuvassa Pesonen käsitteli lähiöelämää ja vaikeita ihmissuhteita. Päin seinää -elokuvan jälkeen Pesonen käsikirjoitti Teppo Airaksisen ohjaaman Antti Heikkisen Juice-elämäkertaan pohjaavan elokuvan, joka sai useita Jussi-ehdokkuuksia ja voitti niistä kolme.

Pesonen on myös ohjannut useita suosittuja televisiosarjoja. Näistä tunnetuimpia ovat mm. **Sipoon Herttua** ja **Downshiftaajat**, jotka molemmat saivat kiitosta huumoristaan ja realistisesta otteestaan. Vuonna 2023 Pesonen ohjasi ja käsikirjoitti Kaikki anteeksi, -televisiosarjan, joka perustuu kirjailija Laura Mannisen samannimiseen teokseen. Sarja käsitteli lähisuhdeväkivaltaa. Se sai kiitosta näyttelijäntyöstä, rohkeasta aiheesta ja Pesosen ohjauksesta. Hän sai **Kultainen Venla** -gaalassa ehdokkuuden parhaasta ohjauksesta.  

### Muut palkinnot ja tunnustukset
Vuonna 2024 Pesonen sai tunnustuksen suomalaisilta elokuvantekijöiltä, kun hänet valittiin **Vuoden tv-sarjaohjaajaksi** **[[Audiovisuaalisen alan tekijät|Avate Ry]]:n** vuosijuhlassa. Avate Ry on suomalainen elokuvan ja television ammattilaisjärjestö, ja valinta on tunnustus hänen panokselleen alalla. 

## Filmografia
### Elokuvat ja sarjat

## Lähteet

## Aiheesta muualla
*
*
Sijtse Jansma

**Sijtse Jansma** (22. toukokuuta 1898 Leeuwarden – 4. joulukuuta 1977 Amsterdam) oli alankomaalainen köydenvetäjä. Hän kilpaili vuoden 1920 kesäolympialaisissa Antwerpenissä ja sai siellä joukkueineen hopeaa.

## Lähteet
Johannes Hengeveld

**Johannes Hendrikus Hengeveld** (24. joulukuuta 1894 Arnhem – 4. toukokuuta 1961 Arnhem) oli alankomaalainen köydenvetäjä. Hän kilpaili vuoden 1920 kesäolympialaisissa Antwerpenissä ja kuului siellä hopeaa saaneeseen joukkueeseen.

## Lähteet
Édouard Taeymans

**Édouard Taeymans** (20. huhtikuuta 1893 – ?) oli belgialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaissysteemin joukkuekilpailussa.

## Lähteet
Carlo Costigliolo

**Gian Carlo Costigliolo** (10. elokuuta 1893 Genova – 16. joulukuuta 1968 Genova) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa joukkuekilpailussa. Samaan joukkueeseen kuului hänen veljensä Luigi Costigliolo.

Lopetettuaan kilpailun Costigliolo siirtyi valmennustehtäviin ja toimi lisäksi tuomarina kesäolympialaisissa 1932, 1936 ja 1956.

## Lähteet
Luigi Costigliolo

**Luigi Costigliolo** (24. huhtikuuta 1892 Genova – 22. elokuuta 1939 Genova) oli italialainen voimistelija. Hän kilpaili vuoden 1920 kesäolympialaisissa Antwerpenissä ja voitti siellä kultaa joukkuekilpailussa. Lisäksi hän sijoittui moniottelussa (yksilökilpailussa) kahdeksanneksi. Myös hänen veljensä Carlo Costigliolo kilpaili olympialaisissa.

## Lähteet
Diktaattori (vuoden 2012 elokuva)

**Diktaattori** on toukokuussa 2012 ensi-iltansa saanut yhdysvaltalainen Sacha Baron Cohenin käsikirjoittama komediaelokuva. Baron Cohen näyttelee elokuvan pääosaa, muissa rooleissa näyttelevät muun muassa Ben Kingsley ja Anna Faris. Elokuvan ohjasi Larry Charles, joka ohjasi myös Baron Cohenin pseudodokumentit *[[Borat (elokuva)|Borat]]* ja *[[Brüno (elokuva)|Brüno]]*. Baron Cohen näyttelee kenraaliamiraali Aladeeniä, joka on kuvitteellisen Pohjois-Afrikassa sijaitsevan Wadiyan tasavallan diktaattori.

## Näyttelijät

## Vastaanotto
*Ilta-Sanomien* TV-lehdessä Timo Kuismin kirjoitti Cohenin olevan aivan hukassa tässä surkeassa komediassa. Hän antoi elokuvalle yhden tähden ja valitteli, miten herkullisesta aiheesta on kyhätty kasaan tällainen nolostuttavaa huumoria viljelevä elokuva, jossa ennakkoluuloista ja kulttuurien kohtaamisesta ladataan surkeita vitsejä..

## Lähteet

## Aiheesta muualla
*
Silvio Baracchini

**Silvio Baracchini** (s. 28. elokuuta 1950 Genova) on italialainen entinen vesipalloilija.

Baracchini osallistui vuoden 1972 kesäolympialaisiin Münchenissä ja kuului siellä kuudenneksi sijoittuneeseen joukkueeseen. Hän kilpaili myös vuoden 1976 kesäolympialaisissa Montrealissa saaden joukkueineen hopeaa.

## Lähteet
Alessandro Ghibellini

**Alessandro Ghibellini** (s. 15. lokakuuta 1947 Genova) on italialainen entinen vesipalloilija. Hän sai vuoden 1976 kesäolympialaisissa Montrealissa joukkueineen hopeaa. Aiemmin hän oli kuulunut joukkueisiin, jotka sijoittuivat neljänneksi vuoden 1968 kesäolympialaisissa Méxicossa sekä kuudenneksi vuoden 1972 kesäolympialaisissa Münchenissä.

## Lähteet
H’K Donbas

**H’K Donbas** (, ) on ukrainalainen jääkiekkojoukkue Družkivkasta, Donetskin alueelta. Seura pelaa Ukrainan jääkiekkoliigassa. HK Donbass on voittanut Ukrainan mestaruuden kuudesti.

## Historia
H’K Donbas perustettiin Donetskissa vuonna 2005. Se pelasi Ukrainan pääsarjassa Vyštša Lihassa vuosina 2005–2011. Kaudeksi 2011–2012 Donbas Donetskin edustusjoukkue siirtyi VHL-liigaan Venäjän toiseksi korkeimmalle sarjatasolle, kakkosjoukkueen jatkaessa uudistetussa Ukrainan pääsarjassa PHL:ssä. Kaudeksi 2012–2013 Donbas Donetsk liittyi laajennusjoukkueena KHL-liigaan. Donetskissa sijainneeseen seuran Družba-kotihalliin (suom. Ystävyys) mahtui 4&nbsp;130 katsojaa. Ensimmäisellä KHL-kaudella Donbas Donetsk pelasi Bobrov-divisioonassa kaudella 2012–2013, toisella Tarasov-divisioonassa.

Ukrainan poliittisen tilanteen vuoksi Donbas Donetsk ei pelannut KHL:ää kaudella 2014–2015, eikä ole sen jälkeen osallistunut sarjaan. Joukkue siirrettiin Družkivkan kaupunkiin vuonna 2015 ja se liittyi kaudella 2015–2016 Ukrainan pääsarjaan.

## Joukkue kaudella 2021–2022

### Joukkueenjohto
* **Päävalmentaja:** Pavel Mikulčik 
* **Apuvalmentaja:** Igor Kugut 
* **Puheenjohtaja:** Konstantin Kolesnikov 
* **Toimitusjohtaja:** Fedor Iljenko 

*Lähde: EliteProspects*

## Lähteet

## Aiheesta muualla
*Seuran kotisivut
Miesten Ykköspesis-kausi 2011

**Ykköspesis-kausi 2011** oli Suomen pesäpallon toiseksi korkeimman sarjatason Ykköspesiksen 31. kausi.

## Sarjajärjestelmä
Runkosarja pelattiin kaksinkertaisena sarjana, jolloin joukkueille kertyi yhteensä 22 runkosarjaottelua.
 
Runkosarjan päätyttyä kuusi parasta joukkuetta pääsivät pudotuspeleihin: kaksi parasta suoraan välieriin ja loput neljä joukkuetta puolivälieriin, jotka pelattiin otteluparein 3–6 ja 4–5. Puolivälierät ja välierät pelattiin paras kolmesta -järjestelmällä, loppuottelut paras viidestä. Kotietu oli aina runkosarjassa paremmin sijoittuneella. Loppuotteluiden voittaja nousi suoraan Superpesikseen kaudelle 2012.

## Runkosarja

## Pudotuspelit
### Puolivälierät (paras kolmesta)

### Välierät (paras kolmesta)

### Loppuottelu (paras viidestä)
White River Junction

**White River Junction** (suomeksi Whitejoen liittymä) on väestönlaskennallinen asuinpaikka ja kunnallishallinnoton kylä Yhdysvaltain Vermontin osavaltiossa. Se on yksi Hartfordin kunnan viidestä kylästä. Kylän asukasluku oli vuonna 2000 2&nbsp;569. 
## Historia

Kylä oli tunnettu suuresta rautatieasemastaan. Sen rautatieasemalla on edelleen suuri pysäkki Amtrakin Vermonter-junalle. Nykyään kylän läpi menevät osavaltion toiseksi suurimmat autotiet. 
## Kulttuuri
Kylän keskustassa on paljon paikallisia maamerkkejä. Yksi niistä on seinämaalaus joka sanoo vain ”ROOM WITH BATH” (huone kylvyllä). Kylässä on Hotel Coolidge, 26 hengen retkeilymaja. Kylässä on myös kaksivuotinen taidekoulu. Northern Stage on paikallinen teatteri. White River Junctionissa on myös yksi Vermontin kahdesta stripteasepaikasta.
Viipurin ja Savonlinnan lääni

**Viipurin ja Savonlinnan lääni** () oli vuonna 1634 perustettu lääni, joka käsitti suurin piirtein nykyiset Pohjois-Savon, Etelä-Savon, Etelä-Karjalan ja Kymenlaakson maakunnat sekä Viipurin ympäristön ja Karjalankannaksen länsiosan. Läänin pääkaupunki oli Viipuri. 

Lääni perustettiin alun perin nimellä **Karjalan lääni**. Vuosina 1641–1650 lääni oli väliaikaisesti jaettuna Viipurin lääniksi ja Savonlinnan lääniksi. Vuonna 1650 nämä yhdistettiin nimellä Viipurin ja Savonlinnan lääni.

Isonvihan päättäneessä Uudenkaupungin rauhassa vuonna 1721 läänin kaakkoisosa luovutettiin Venäjälle suunnilleen nykyisen valtakunnanrajan mukaisesti. Ruotsille jääneistä läänin osista muodostettiin yhdessä Käkisalmen läänin länsi- ja pohjoisosien kanssa Savonlinnan ja Kymenkartanon lääni.

## [[Maaherra]]t

* Åke Eriksson Oxenstierna 1634–1637
* Erik Gyllenstierna 1637–1641
* Karl Mörner 1641–1644 (Viipurin lääni)
* Johan Rosenhane 1644–1650 (Viipurin lääni)
* Herman Fleming 1641–1645 (Savonlinnan lääni)
* Mikael von Jordan 1645–1650 (Savonlinnan lääni)
* Johan Rosenhane 1650–1655
* Axel Axelsson Stålarm 1655-1656
* Anders Koskull 1656–1657
* Erik Kruse 1657–1658
* Jakob Törnsköld 1658–1667
* Harald Oxe 1667
* Conrad Gyllenstierna 1667–1674
* Fabian Wrede 1675–1681
* Carl Falkenberg 1681–1686
* Anders Lindhielm 1689–1704
* Georg Lybecker 1705–1712
Sokol Krasnojarsk

** Sokol Krasnojarsk** () on venäläinen jääkiekkojoukkue Krasnojarskista, Krasnojarskin aluepiiristä. Seura pelaa tällä hetkellä maansa toiseksi korkeimmalla sarjatasolla Vysšaja hokkeinaja ligasa, sen itäisessä divisioonassa. 

## Joukkue kaudella 2025-2026

### Valmennus & Joukkueenjohto
* **Päävalmentaja:** Lev Berditševski 
* **Apuvalmentaja:** Juri Panov 
* **Maalivahtivalmentaja:** Andrei Zujev 
* **Videovalmentaja:** Sergei Družinin 
* **Puheenjohtaja:** Aleksandr Sjomin 
* **Toimitusjohtaja:** Aleksei Jaškin 
* **Jääkiekkotoiminnanjohtaja:** Sergei Rabtsun 
* **Joukkueenjohtaja:** Vladislav Kudrjašov 

*Lähde: EliteProspects*

## Lähteet

## Aiheesta muualla
*Seuran kotisivut
Kymenkartanon ja Savon lääni

**Kymenkartanon ja Savon lääni** () oli vuosina 1747–1775 toiminut Suomen entinen lääni, joka käsitti Ruotsille Turun rauhan 1743 jälkeen jääneet osat entisestä Savonlinnan ja Kymenkartanon läänistä. Lääniin liitettiin myös joitakin alueita Uudenmaan ja Hämeen läänistä. Se käsitti suurin piirtein nykyiset Pohjois-Savon ja Pohjois-Karjalan maakunnat, suurimman osan nykyistä Etelä-Savon maakuntaa sekä pieniä osia nykyisistä Päijät-Hämeen, Kymenlaakson ja Uudenmaan maakunnista. Läänin hallintopaikkana oli Loviisa. Vuonna 1775 lääni jaettiin Kymenkartanon lääniksi ja Savon ja Karjalan lääniksi.

## Paikkakunnat
Vuoden 1751 henkikirjan mukaan Kymenkartanon ja Savon lääniin kuuluivat seuraavat kihlakunnat ja pitäjät: 
*1) Kymin kihlakunta: 
**Elimäki
**Kymin kirkkoherrakunnan Ahvion kylä 
**Pyhtää eli Ruotsinpyhtää
**Lapinjärvi
**Pernaja
**Myrskylä
**Nybyn pitäjään kuulunut osa Iitin kirkkoherrakunnasta 
**Hollolan pitäjään kuulunut osa Iitin kirkkoherrakunnasta 
**Tennilän pitäjään kuulunut osa Iitin kirkkoherrakunnasta 
**Asikkalan pitäjään kuulunut osa Iitin kirkkoherrakunnasta 
**Lammin pitäjään kuulunut osa Iitin kirkkoherrakunnasta 
**Nybyn pitäjään kuulunut osa Artjärven kappelista 
*2) Savon ylinen kihlakunta: 
**Mikkeli
**Ristiina
**Savitaipaleen Liiansaaren kylä
**Mäntyharjun Ruotsin puoleiset kylät
**Sysmä 
**Heinola
**Hollolan Taipaleen kylä
*3) Savon keskinen kihlakunta: 
**Rantasalmi
**Joroinen
**Leppävirta
**Kuopio
**Iisalmi
**Kerimäen Ruotsin puoleiset kylät
**Sääminki (Juvola, Saukkola, Vaikotaipale, Haukiniemi, Varparanta, Parkumäki, Vahersalo)
*4) Savon alinen kihlakunta: 
**Sulkava, 
**Sääminki (Pöllälä, Kommerniemi, Punnola, Saukkola)
**Puumala
**Juva
**Kangasniemi
**Pieksämäki
*5) Karjalan kihlakunta:
**Ilomantsi
**Tohmajärvi 
**Kitee 
**Kesälahti
**Pälkjärvi
**Liperi
**Kaavi
**Pielisjärvi
**Nurmes

## [[Maaherra]]t

*Henrik Jacob Wrede af Elimä 1747–1753 
*Anders Johan Nordenskjöld 1753–1756 
*Otto Wilhelm De Geer 1757–1765 
*Anders Henrik Ramsay 1765–1774

## Lähteet
*
Ariommat

**Ariommat** (Ariommatidae) on makrillikalojen lahkoon kuuluva kalaheimo. Heimon lajeja tavataan lämpimistä valtameristä.

## Lajit ja anatomia
Ariommien heimossa on vain yksi suku (*Ariomma*) ja siinä seitsemän lajia, muiden muassa  ariomma (*Ariomma bondi*), ruskoariomma (*Ariomma melanurus*) ja täpläariomma (*Ariomma regulus*). Ariommat ovat pienikokoisia kaloja ja kasvavat yleensä noin 20 cm:n pituisiksi. Ruumiinmuoto on soikeahko. Kaloilla on kaksi selkäevää, jotka ovat vain hieman erillään toisistaan. Etumainen selkäevä on piikikäs. Kalojen pyrstöevä on selkeästi haarautunut ja pyrstön varressa on kaksi kölimäistä uloketta. Suu ja hampaat ovat pienet. Suomut ovat suurikokoiset ja tyypillisesti väriltään harmaat. Ruumiissa voi olla myös tummempia täpliä ja poikasilla on kolme pystyraitaa.

## Levinneisyys ja elintavat
Ariommalajeja tavataan trooppisista ja subtrooppisista vesistä Yhdysvaltain ja Etelä-Amerikan länsi- ja itärannikolta, Afrikan ja Aasian rannikkoalueilta ja Tyynestämerestä. Ne ovat parvissa eläviä kaloja, jotka liikkuvat yleensä lähellä mutapohjaa mannerjalustoilla ja avomerellä. Nuoret kalat liikkuvat tyypillisesta aikuisia ariommia matalammissa vesissä. Monet ariommalajit ovat rasvaisia ja hyviä ruokakaloja.

## Lähteet
Otto Ernst Boije

**Otto Ernst Boije af Gennäs** (4. joulukuuta 1719 – 12. tammikuuta 1781 Kuopio) oli suomalainen tehtailija, sotaneuvos, valtiopäivämies ja Savon ja Karjalan läänin ensimmäinen maaherra.

Boijen vanhemmat olivat majuri Hans Boije af Gennäs ja Gertrud Helena Bergk. Hänen puolisonsa oli 1749–1752 Jaquette Margareta Falkenberg. Boije tuli vapaaehtoiseksi tykistössä 1734. Hänet ylennettiin konstaapeliksi 1738, kersantiksi 1740 ja hattujen sodan alussa 1741 aliluutnantiksi. Uudenmaan ja Hämeen läänin rakuunarykmentin luutnantiksi hänet ylennettiin 12.11.1744 ja kapteeniksi 24.9.1750. Maaliskuussa 1763 hän erosi armeijasta ja sai talonpoikaissäädyn ehdotuksesta sotaneuvoksen arvonimen.

Boije oli Ruotsin säätyvaltiopäiville 1756–1757 Suomen asiain valmistelukunnan puheenjohtaja. Seuraavilla valtiopäivillä 1760–1762 Suomen asiain valmistelukunnan puheenjohtajaksi valittiin Otto Ernst Boijen isän pikkuserkku Hans Henrik Boije. Otto Ernst Boije nousi valtiopäivillä valmistelukunnan jäseneksi. Valmistelukunnan tärkeimpiä saavutuksia oli Suomea koskevan vuoden 1762 isojakoasetuksen laatiminen.

Boije toimi Savon ja Karjalan läänin maaherrana 1775-1781. 

Boije omisti Tyrvännöllä Lahdentaan kartanon. Hän harjoitti puutarhanhoitoa, perunanviljelyä ja lammastarhausta. Hän perusti Lahdentakaan ja Mäenpäähän kehruukoulun ja 1762 Hämeenlinnaan pellavatehtaan. Vuosina 1766-1767 tehtaassa oli 40 työntekijää ja kangaspuita oli käytössä 20. Tehtaan ansiosta pellavanviljely kasvoi Hämeenlinnan ympäristössä laajaksi. Maaherraksi Kuopioon asetuttuaan Boije myi Lahdentaan vävylleen vapaaherra Bengt Axel Boijelle. Pellavatehtaan toiminta loppui 1774 mutta pellavan kudontaa jatkui Hämeenlinnassa sen jälkeenkin. 

## Lähteet
Afonso

**Afonso** voi tarkoittaa seuraavia:

* Afonso, portugalilainen miehen etunimi, Alfons-nimen vastine
** Afonso de Albuquerque (1453–1515), portugalilainen laivaston kenraali
** Afonso Alves (s. 1981), brasilialainen jalkapalloilija
** Afonso Celso (1836–1912), brasilialainen poliitikko, Brasilian pääministeri 1889
** Afonso Celso nuorempi (1860–1938), brasilialainen opettaja, runoilija ja poliitikko
** Afonso Dhlakama (1953–2018), mosambikilainen poliitikko
** Afonso Évora (1918–2008), brasilialainen koripalloilija
** Afonso Fioreze (1942–2021), brasilialainen katolinen piispa
** Afonso Pena (1847–1909), Brasilian presidentti 1906–1909 
* Afonso, Portugalin kuninkaita, katso Alfonso
* Afonso I (1456–1542), Kongon kuningas
* Afonso, sukunimenä:
** Antônio Afonso de Miranda (1920–2021), brasilialainen katolinen piispa
** Bernardo Álvarez Afonso (1949–2025), espanjalainen katolinen piispa
** Nadir Afonso (1920–2013), portugalilainen taidemaalari ja arkkitehti
** Zeca Afonso (1929–1987), portugalilainen säveltäjä ja laulaja.
RC Motorsport

**RC Motorsport** on italialainen pikkuformulatalli, joka kilpailee nykyään Italian F3 ja Formula Abarth sarjoissa. Talli perustettiin vuonna 1989. Talli on voittanut neljä italian F3 sarjan mestaruutta vuosina 1992, 1994, 1996 ja 1997. Talli on aiemmin kilpaillut World Series by Renault ja Formula 3 Euroseries sarjoissa.
QF 3 naulan Hotchkiss

**QF 3 naulan Hotchkiss** tai **Canon Hotchkiss à tir rapide de 47 mm** oli kevyt 47 millimetrin laivatykki, joka esiteltiin 1886 torjumaan keveiden ja nopeiden alusten kuten torpedoveneiden hyökkäykset raskaampia pinta-aluksia vastaan. Myöhemmin tykkiä käytettiin sukellusveneiden torjuntaan. Tykkimallia käytettiin myös rannikkotykkinä ja ensimmäisen maailmansodan lopulla myös ilmatorjunta-aseena.

## Ranska

## Yhdistynyt kuningaskunta
Amiraliteetti tilasi ensimmäiset tykit huhtikuussa 1895 Hotchkissilta. Tykki otettiin laivasto käyttöön 1886 nimettynä **Ordnance QF 3 pounder Hotchkissiksi**. Elswick Ordnance Company aloitti tykin lisenssivalmistuksen ja yhtiö vastaanotti ensimmäisen tilauksensa Amiraliteetilta tammikuussa 1898.

Tykin Mk I mallia valmistettiin 3133 kappaletta, joista 209 oli alikaliiperisia koulutusaseita. Mk II oli maavoimille tarkoitettu pyörälavetille asennettu malli. Tätä mallia toimitettiin laivastolle 17 kappaletta. Mk III ja Mk IV olivat Japaniin ja Venäjälle toimitettuja aseita.

Ensimmäisessä maailmansodassa tykkimalli oli jo vanhentunut ja pääosin se oli korvattu tehokkaammalla Vickersin suunnittelemalla 3 naulan tykillä. Runsaasti tykkejä kuitenkin palautettiin palvelukseen vielä toisessa maailmansodassa ja ne asennettiin apualuksina käytettyihin kauppalaivoihin. Lisäksi tykkejä asennettiin suojaamaan satamia nopeilta mereltä tulleilta iskuilta ennen uuden 6 naulan 10 cwt tykin käyttöön ottoa. Pieni määrä oli käytössä vielä 1950-luvulla ampumakoulutusaseina.

## Venäjän keisarikunta
Tykkimallia tilattiin ensimmäisen kerran 1888 ja 1. tammikuuta 1901 mennessä laivasto oli vastaanottanut kaikkiaan 963 tykkiä, joista suuri osa oli valmistettu lisenssillä Obuhovin tehtaalla. Jalustana käytettiin Hotchkissin jalustaa ja olkatukea suuntaamiseen. Tykkiä käytettiin Venäjän–Japanin sodassa 1905, jossa se osoittautui tehottomaksi keisarillisen Japanin laivaston torpedoveneiden torjunnassa. Tykki korvattiin Canetin 75 millimetrin M1891 tykillä, joita valmistettiin myös Obuhovin tehtaalla lisenssillä.

## Yhdysvallat
Yhdysvalloilla oli käytössään tykki, joka nimettiin 3 pdr Mk I Mod 1:ksi, joka oli alkuperäinen Hotchkissin toimittama tykkimalli. Sama tykki teräsvalmisteisena sai merkinnän Mod 2. Mod 0 oli koekäytössä ollut tykkimalli. Yhdysvaltain mallinumerointi oli Mk I:stä eteenpäin seuraava:
*Mk II Driggs-Schroederin Mk I

## Lähteet

*

### Viitteet
Pohjanmaan lääni

**Pohjanmaan lääni** () oli vuonna 1634 perustettu Ruotsin lääni, joka käsitti Pohjanmaan historiallisen maakunnan. Lääni jaettiin väliaikaisesti eteläiseen Vaasan lääniin ja pohjoiseen Oulun lääniin vuosiksi 1642–1648. Vuosina 1654–1668 ja 1669–1674 lääni oli osa Ruotsin Uumajasta hallinnoitua Västerbottenin ja Pohjanmaan lääniä. Lääni jaettiin uudelleen ja tällä kertaa lopullisesti Vaasan lääniksi ja Oulun lääniksi vuonna 1775 ja samalla Vaasan lääniin siirrettiin Uudenmaan ja Hämeen läänin pohjoisosa ja Turun ja Porin läänin koillisosa.

## Historia
Pohjanmaan lääni oli entinen Korsholman linnalääni. Nuijasodan jälkeen vuonna 1606 perustettu Vaasa vakiintui läänin pääkaupungiksi. Kauppaa rajoittavien säännösten vuoksi kehittyi kaupunkina hitaasti, kunnes se sai vuonna 1765 tapulikaupungin oikeudet. Vuonna 1776 Pohjanmaan lääni jaettiin Vaasan lääniin ja Oulun lääniin, niin että raja kulki Piippolasta Kalajoelle kulkevaa linjaa pitkin. 1651–1675 (läänitetty valtaneuvos Gabriel Pentinpoika Oxenstiernalle)
*Laihian vapaaherrakunta 1651–1675 (läänitetty valtaneuvos Carl Philipsson Bondelle)
*Oulun vapaaherrakunta 1651–1675 (läänitetty valtaneuvos Erik Karlsson Gyllenstiernalle)
*Vöyrin vapaaherrakunta 1651–1675 (läänitetty Göran Paijkullille)
*Kaarleporin kreivikunta 1652–1674 (läänitetty Klaus Åkenpoika Tottille)
*Hailuodon vapaaherrakunta 1652–1675 (läänitetty ratsupalvelujoukkojen everstille Berndt Taubelle)
*Iin vapaaherrakunta 1652–1675 (läänitetty valtaneuvos Åke Axelsson Natt och Dagille)
*Ikalaporin vapaaherrakunta 1652–1675 (läänitetty valtaneuvos Schering Rosenhanelle)
*Limingan vapaaherrakunta 1652–1675 (läänitetty valtaneuvos Mattias Soopille)
*Pyhäjoen vapaaherrakunta 1652–1655 (läänitetty valtaneuvos Claes Bielkenstiernalle)

## Maaherrat

* Melcher Wernstedt 1635–1642
* Hans Kyle 1642–1648 (Vaasan lääni)
* Erik Åkesson Soop 1644–1648 (Oulun lääni)
* Hans Kyle 1648–1650
* Ture Svensson Ribbing 1650–1654
* Johan Graan 1654–1668
* Jacob Duwall 1668–1669
* Johan Graan 1669–1674

* Didrik Wrangel af Adinal 1674–1685
* Gustaf Grass 1685–1694
* Johan Nilsson Ehrenskiöldh 1694–1706
* Johan Stiernstedt 1706 (vt.)
* Lorentz Clerk 1706–1720
* Reinhold Wilhelm von Essen 1720–1732
* Carl Henrik Wrangel af Adinal 1732
* Broor Rålamb 1733–1734

* Carl Frölich 1734–1739
* Gustaf Creutz 1739–1746
* Gustaf Abraham Piper 1746–1761
* Gustaf von Grooth 1761–1762
* Carl Sparre 1763
* Fredrik Henrik Sparre 1763
* Lorentz Johan Göös 1763–1774
* Fredrik Magnus von Numers 1774 (vt.)

## Lähteet
* 

### Viitteet